Afellaḥ d awadem i ykesben tabeḥḥirt, yesɛa deg-s lebṣel, yiwen n was mi yruḥ ad yessefqed ɣef tbeḥḥirt-is yufan yiwen la-s-yettaker lebṣel, ɣef waya yekker ad t-yewwet ɣef wayen akka yexdem, maca yiwen-nni yeɛreḍ ad t-yesseqneɛ s umeslay d akken mačči d netta i yqelɛen lebṣel, yufa-as-d kra n sebbat am: d aḍu i t-id-yessegrarben ɣer dinna maca afellaḥ-nni ur tyumin ara, dɣa yenna-as : atan d aḍu i k-id-yessegrarben, ihi d anwa i yerran lebṣel-agi ɣer tcekkart ? dagi i tekfa tullist-agi, war ma iban-d ferru n tedyant.